recursal/SuperWikiNEXT-32B huggingface dataset:
Ο ιερομάρτυρας **Πολυχρόνιος** ήταν κληρικός που έζησε τον 4ο αιώνα μ.Χ.

Βίος
----

### Πρώτα χρόνια

Καταγόταν από την επαρχία Γαμφανήτιδος και ήταν γιος γεωργού. Ο Βαρδάνιος, όπως έλεγαν τον πατέρα του, επιμελήθηκε τη χριστιανική ανατροφή του γιου του και του δίδαξε τις χριστιανικές αλήθειες. Σύντομα ο Πολυχρόνιος έγινε πολύ ικανός συζητητής και έφερε σε δύσκολη θέση τους ειδωλολάτρες σε φιλοσοφικές συζητήσεις για την αλήθεια και τη θρησκεία.. Στη συνέχεια μετέβη στην Κωνσταντινούπολη, όπου έγινε διάκονος και εν συνεχεία πρεσβύτερος. 

### Έργο

Μέλημα πρωταρχικό του Πολυχρονίου ήταν η διδαχή των θρησκευτικών δογμάτων στος ενορίτες του. Ο Άγιος, ο οποίος εργάστηκε και ο ίδιος ως γεωργός σε αμπέλια, έκανε πολλά θαύματα, όπως όταν έκανε να αναβρύσει πηγή νερού. Όταν όμως έγινε Αυτοκράτορας ο Κωνστάντιος, που ήταν θιασώτης του αρειανισμού, ο Πολυχρόνιος συναντούσε συνεχώς αντιδράσεις και απειλές. Παρά τους διωγμούς και την εξορία, που του επεβλήθησαν από τον Αυτοκράτορα, ο Άγιος παρέμεινε ακλόνητος στις αρχές του.

### Μαρτύριο και μνήμη

Εξαιτίας του θάρρους του και της πίστης του στις αρχές του Χριστού, οι οπαδοί του Αρείου μεθόδευσαν και πέτυχαν τη δολοφονία του. Μια μέρα ενώ ο άγιος ιερουργούσε, ομάδα Αρειανών έκανε εισβολή στην εκκλησία και τον μαχαίρωσαν πολλαπλάεπάνω στην Αγία Τράπεζα. Η μνήμη του Αγίου εορτάζεται στις 7 Οκτωβρίου από την ορθόδοξη Χριστιανική Εκκλησία στην Ελλάδα και στην Κύπρο. Στην Κύπρο μάλιστα κατά την ημέρα της μνήμης του λαμβάνει χώρα πανήγυρη στα χωριά Άγιος Νικόλαος Λευκονοίκου και Μελάναρκα Καρπασίας. 

Σημειώνεται ότι στο χριστιανικό εορτολόγιο υπάρχει και ο Όσιος Πολυχρόνιος, μαθητής του Ζεβινά, που δεν πρέπει να συγχέεται με τον ιερομάρτυρα. Η μνήμη του Οσίου Πολυχρονίουτιμάται στις 23 Φεβρουαρίου.

Παραπομπές
----------

1. ↑  «Εορτάζοντες την 7ην Οκτωβρίου». Αρχειοθετήθηκε από το πρωτότυπο στις 4 Μαΐου 2008. Ανακτήθηκε στις 25 Φεβρουαρίου 2008.
2. ↑  Κτείνουσι πολλά Πολυχρόνιον ξίφη, Προς τα ξίφη δε, λήψεται και τα στέφη.
3. ↑  Κύπριοι άγιοι εκτός μηναίων[*νεκρός σύνδεσμος*]
4. ↑  Σπουδαστήριο Νέου Ελληνισμού, Συναξαριστής

Εξωτερικοί σύνδεσμοι
--------------------

* Βίος του Αγίου
Ο **Άγιος Προσδόκιμος της Πάντοβας** (; - 7 Νοεμβρίου 100) ήταν ο πρώτος χριστιανός επίσκοπος-πολιούχος της Πάντοβας. Σύμφωνα με τις παραδόσεις ήταν ελληνικής καταγωγής και τον έστειλε ο Απόστολος Πέτρος από την Αντιόχεια. Στις αγιογραφίες απεικονίζεται μαζί με τους Απόστολους. Ο ζωγράφος Ιλ Πορντενόνε τον απεικονίζει στον Καθεδρικό ναό του Φέλτρε μαζί με τον Απόστολο Πέτρο. Ο ναός ήταν αφιερωμένος και στους δύο αγίους. Ο Τζιρόλαμο Ρομανίνο απεικονίζει τον Άγιο Προσδόκιμο σε έναν βωμό που βρίσκεται σήμερα στο Τοπικό μουσείο της Πάντοβας, να κρατά μια κανάτα με νερό με την οποία βάπτιζε την Ιουστίνα.

Παραπομπές
----------

1. ↑  PROCEEDINGS 4th International Congress on "Science and Technology for the Safeguard of Cultural Heritage in the Mediterranean Basin" Vol. I, (Angelo Ferrari, ed.) σ. 441

Πηγές
-----

* Angelo Ferrari, Cairo,PROCEEDINGS 4th International Congress on "Science and Technology for the Safeguard of Cultural Heritage in the Mediterranean Basin" Τομ. 1

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 61392759
* LCCN: nr90009276

 |

 |
Ο **Σέντρικ Λέβαν Ρίτσμοντ** (αγγλικά: *Cedric Levan Richmond*, 13 Σεπτεμβρίου 1973), είναι Αμερικανός πολιτικός, δικηγόρος και πολιτικός σύμβουλος, που υπηρετεί ως Ανώτερος Σύμβουλος του Προέδρου των Ηνωμένων Πολιτειών και ως Διευθυντής του Γραφείου Δημοσίων και Διακυβερνητικών Σχέσεων του Λευκού Οίκου στην Κυβέρνηση του Τζο Μπάιντεν από τον Ιανουάριο του 2021. Είναι μέλος του Δημοκρατικού Κόμματος. 

Προηγουμένως, έχει υπηρετήσει ως Μέλος της Βουλής των Αντιπροσώπων των Ηνωμένων Πολιτειών για την 2η κογκρεσιακή περιφέρεια της Λουιζιάνας από τον Ιανουάριο του 2011 έως τον Ιανουάριο του 2021. Επιπλέον, έχει υπηρετήσει και ως Μέλος της πολιτειακής Βουλής των Αντιπροσώπων της Λουιζιάνας από την 101η περιφέρεια από το 2000 έως το 2011.

Επίσης, διατέλεσε ως Επικεφαλής της Επιτροπής των εγχρώμων μελών του Κογκρέσου των Ηνωμένων Πολιτειών, από το 2017 έως το 2019.

Ήταν συμπρόεδρος της εθνικής προεδρικής εκστρατείας του Τζο Μπάιντεν για τις Προεδρικές Εκλογές του 2020 στις Ηνωμένες Πολιτείες, και συμπρόεδρος στην ομάδα μετάβασης για την ανάληψη της διοίκησης Μπάιντεν-Χάρις.

Βιογραφία
---------

Ο Σέντρικ Ρίτσμοντ γεννήθηκε τον Σεπτέμβριο του 1973 στη Νέα Ορλεάνη της Λουιζιάνας των ΗΠΑ, όπου και μεγάλωσε. Αποφοίτησε το Λύκειο "Benjamin Franklin High School" στη Νέα Ορλεάνη το 1991. Σπούδασε Διοίκηση Επιχειρήσεων και Λογιστική στο Κολλέγιο Μόρχαουζ στην Ατλάντα και έλαβε πτυχίο (BA) το 1995. Στη συνέχεια σπούδασε Νομική στο Πανεπιστήμιο Τουλέιν στη Νέα Ορλέανη, λαμβάνοντας πτυχίο (JD) το 1998.

Επίσης, πραγματοποίησε μετεκπαίδευση στη «Σχολή Διακυβέρνησης Τζον Φ. Κέννεντι» του Πανεπιστημίου Χάρβαρντ, πάνω στη διοίκηση, απ'όπου έλαβε και τίτλο σπουδών.

Είναι νυμφευμένος με την Ράκελ Γκρίναπ από το 2015, με την οποία έχουν αποκτήσει έναν γιο.

Παραπομπές
----------

1. ↑
2. ↑  Richmond, Cedric L. «Cedric L. Richmond». *www.congress.gov*. Ανακτήθηκε στις 29 Ιανουαρίου 2022.
3. ↑  «Biden Transition Organization - Staff, Advisors». *www.democracyinaction.us*. Ανακτήθηκε στις 29 Ιανουαρίου 2022.
4. ↑  Editors, Biography com. «Cedric Richmond». *Biography* (στα Αγγλικά). Ανακτήθηκε στις 29 Ιανουαρίου 2022.
5. ↑  «Former Rep. Cedric Richmond - D Louisiana, 2nd, Resigned - White House Office of Public Engagement and Intergovernmental Affairs (Jan. 2021-), Director and Senior Adviser to the President - Biography | LegiStorm». *www.legistorm.com* (στα Αγγλικά). Ανακτήθηκε στις 29 Ιανουαρίου 2022.
6. ↑  «HKS alumni elected to the 117th U.S. Congress». *www.hks.harvard.edu* (στα Αγγλικά). Ανακτήθηκε στις 29 Ιανουαρίου 2022.
7. ↑  «Cedric Richmond Wife Son, Family And Net Worth: Facts To Know About The Politician - Wiki» (στα Αγγλικά). Αρχειοθετήθηκε από το πρωτότυπο στις 29 Ιανουαρίου 2022. Ανακτήθηκε στις 29 Ιανουαρίου 2022.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* US Congress: R000588

 |

 |
Η **Ashley Urbanski** (13 Μαρτίου 1993- ), πιο γνωστή με το ψευδώνυμο **Shotzi Blackheart**, είναι Φιλιππινοαμερικανή επαγγελματίας παλαίστρια που έχει υπογράψει στο WWE SmackDown.

Καριέρα
-------

### 2014-2016

Η Blackheart ξεκίνησε την καριέρα της στο Όουκλαντ της Καλιφόρνιας στο Hoodslam το 2014 ως "Missy Highasshit", όπου ήταν μαζορέτα για τον Hoodslam Stoner U.

Η Blackheart εμφανιζόταν επίσης συχνά στην ανεξάρτητη σκηνή της Καλιφόρνιας. Πάλεψε για εταιρείες όπως All Pro Wrestling, Bar Wrestling και Big Time Wrestling. Τον Ιούνιο του 2017, η Blackheart θα αντιμετώπιζε μελλοντικές συναδέλφους παλαίστριες όπως η Κάντις Λαρί και η Ρέιτσελ Έλερινγκ στο APW Cow Palace Royale '17. 

### 2016-2019

Η Blackheart έκανε το ντεμπούτο της για τη SHIMMER στις 11 Νοεμβρίου 2016 στο Σικάγο του Ιλινόις. 

Στο Evolve 137 στις 11 Οκτωβρίου 2019, ο Ουίλιαμ Ρίγκαλ προσέφερε στη Blackheart ένα συμβόλαιο WWE κατά τη διάρκεια μιας αιφνιδιαστικής εμφάνισης.

### NXT (2019 – σήμερα)

Στις 15 Οκτωβρίου 2019, αναφέρθηκε ότι η Blackheart είχε υπογράψει με το WWE και θα έκανε αναφορά στο WWE Performance Center. Η Blackheart έκανε το ντεμπούτο της σε μια ζωντανή εκπομπή NXT house στις 5 Δεκεμβρίου 2019, χάνοντας από την Τσέλσι Γκριν.  Έκανε το τηλεοπτικό της ντεμπούτο στο NXT στις 18 Δεκεμβρίου 2019 εναντίον της Μπιάνκα Μπελέρ. Στο επεισόδιο του NXT στις 15 Ιανουαρίου 2020, η Blackheart μπήκε σε ένα Battle Royal για μια ευκαιρία στο Πρωτάθλημα Γυναικών NXT στο NXT TakeOver: Portland, όπου απέκλεισε τη Σάνια Μπάσλερ. Αυτό οδήγησε σε αγώνα εναντίον της Μπάσλερ στο επόμενο επεισόδιο, όπου η Blackheart ηττήθηκε. [Στο Royal Rumble, η Blackheart μπήκε στον αγώνα Royal Rumble των γυναικών στο νούμερο 26, πριν απομακρυνθεί από τη Σάνια Μπάσλερ, καταφέρνοντας να διαρκέσει μέχρι το τελικό επτά του αγώνα. Επιπλέον, δέχτηκε επίθεση στα παρασκήνια από την Ντιόνα Πουράτσο μετά τον αγώνα, με αποτέλεσμα έναν αγώνα μεταξύ των δύο στο επεισόδιο της 29ης Ιανουαρίου 2020.

Παραπομπές
----------

1. ↑  www.californiabirthindex.org/birth/ashley\_louise\_urbanski\_born\_1992\_21852804.
2. ↑  www.wrestlingdata.com/index.php?befehl=bios&wrestler=31271. Ανακτήθηκε στις 27  Ιανουαρίου 2020.
3. ↑  Ανακτήθηκε στις 4  Μαρτίου 2021.

Πηγές
-----

* THE BIRTH OF ASHLEY URBANSKI
* Shotzi
Το **Πολυτεχνικό Πανεπιστήμιο της Καταλωνίας** είναι ένα δημόσιο ίδρυμα της ανώτερης - ανώτατης εκπαίδευσης και έχει ως αντικειμενική προτεραιότητα τη μελέτη, τη διδασκαλία, την έρευνα και τη μεταφορά του στην τεχνολογία.

Το Πανεπιστήμιο αυτό της Καταλωνίας είναι ένα από τα μεγαλύτερα πανεπιστήμια εφαρμοσμένης μηχανικής στην Ισπανία. Δημιουργήθηκε το 1968 μετά από την συμπτήξη διάφορων τεχνικών σχολών.
Συγκεκριμένα ομαδοποίησε τις ήδη υπάρχουσες κρατικές τεχνικές σχολές της Βαρκελώνης. Αυτές οι σχολές είχαν μια μεγάλη παράδοση και η προέλευσή τους ανάγεται, σε κάποια περίπτωση, στο μέσο του 18ου αιώνα όπως, παραδείγματος χάριν, το σχολείο των βιομηχανικών μηχανικών της Βαρκελώνης, που είχε άρχισει τις δραστηριότητες το μήνας Οκτωβρίο του 1851. Ο Πρόεδρος του ανώτερου πολυτεχνικού ιδρύματος Víctor de Buen, ήταν ο πρώτος διευθυντής του πανεπιστημίου

Το 2006 είχε 22 σχολές στην Καταλωνία που βρίσκονται στις πόλεις Βαρκελώνη , Castelldefels , Manresa , Sant Cugat del Vallès , Terrassa και Vilanova i la Geltrú. Το UPC 40.000σπουδαστές και 2.500 δασκάλους και ερευνητές. Είναι επίσης γνωστό για τον ισχυρότερο υπερυπολογιστή της φιλοξενώντας Ευρώπης (έτος 2006 ), MareNostrum .

Σχολές Πανεπιστημίου
--------------------


  

### Σύνεργασία U.P.C. - με Τ.Ε.Ι. Δυτικής Μακεδονίας

Από το ακαδημαϊκό έτος 2005 -2006 τα Τμήματα Μηχανολογίας και Ηλεκτρολογίας του Τ.Ε.Ι. Δυτικής Μακεδονίας και σε συνεργασία με το Πανεπιστήμιο U.P.C. της Καταλονίας υλοποιεί πρόγραμμα μεταπτυχιακών σπουδών στον τομέα της Μηχατρονικής.

Το Μεταπτυχιακό διεξάγεται στην Κοζάνη.
Τα μαθήματα γίνονται απο Έλληνες και Ισπανούς καθηγητές

Δείτε επίσης
------------

* Τεχνολογικό Εκπαιδευτικό Ίδρυμα Δυτικής Μακεδονίας
* MareNostrum
* Board of European Students of Technology

Εξωτερικοί σύνδεσμοι
--------------------

* Επίσημη Ιστοσελίδα του Ιδρύματος


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 169401069
* LCCN: n86106152
* ISNI: 0000 0001 2170 1808
* GND: 19349-5
* SUDOC: 029757479
* BNF: cb12131250k (data)
* BIBSYS: 99036990
* NLA: 35885586
* NKC: ko2009480905
* BNE: XX131300
* CiNii: DA07741132

 |

 |
Το **Interview 2016** είναι το δεύτερο EP από το αμερικάνικο experimental χιπ χοπ συγκρότημα Death Grips. Κυκλοφόρησε στις 22 Μαρτίου 2016. Συμπεριλαμβάνει έξι ορχηστρικά κομμάτια. Το EP συμπεριφέρεται ως άλμπουμ μουσικής επένδυσης για μία βιντεο-συνέντευξη με τον Matthew Hoffman, που περιέχει μόνο τα κομμάτια αντί για το ήχο της συνέντευξης.

Κριτική
-------

Κριτικός της Pitchfork Media Zoe Camp ήτανε καταφατική στην κριτική της, λέγοντας: "Ενώ ο ΜC Ride μπορεί να αντιλαμβάνεται ως το άλφα και το ωμέγα των Death Grips, το Interview 2016 τονίζει ότι ο [Ζακ] Χιλλ και ο [Άντυ] Μορίν είναι αρκετά εντυπωσιακή από μόνοι τους.". Επιπλέον, η Camp πίστευε ότι το EP ήτανε "πολύ πιο ενδιαφέρον από το *Fashion Week*, δύο φορές μεγαλύτερο, και υποδεικνύει πως η δύναμη των Death Grips ως μία ορχηστρική οντότητα δεν πρέπει να υποτιμηθει."

Κομμάτια
--------

1. "Interview A" – 4:50
2. "Interview B" – 5:23
3. "Interview C" – 3:01
4. "Interview D" – 3:49
5. "Interview E" – 1:23
6. "Interview F" – 4:05

Μουσικοί
--------

**Death Grips**

* MC Ride (Στέφαν Μπουρνέτ)
* Ζακ Χιλλ
* Άντυ Μορίν

Αναφορές
--------

1. ↑  «Death Grips drop 6-track EP from 'Interview 2016' video». *FACT Magazine: Music News, New Music.* (στα Αγγλικά). 23 Μαρτίου 2016. Ανακτήθηκε στις 25 Μαρτίου 2019.
2. ↑  «Death Grips release bizarre video dubbed "Interview 2016" — watch». *Consequence of Sound* (στα Αγγλικά). 14 Μαρτίου 2016. Ανακτήθηκε στις 25 Μαρτίου 2019.
3. ↑  Dazed (23 Μαρτίου 2016). «Death Grips drop new EP, Instrumentals 2016». *Dazed* (στα Αγγλικά). Ανακτήθηκε στις 25 Μαρτίου 2019.
4. ↑  «Death Grips: Interview 2016». *Pitchfork* (στα Αγγλικά). Ανακτήθηκε στις 25 Μαρτίου 2019.
Ο **Πολυφράσμων** ή Πολυφράδμων ήταν τραγικός ποιητής του 5ου π.Χ. αιώνα, γιος του ποιητή Φρυνίχου, ο οποίος είχε τιμηθεί με το πρώτο βραβείο στα Μεγάλα Διονύσια το 470 π.Χ.. Υπήρξε μαθητής του Αισχύλου, από τον οποίον μάλιστα νικήθηκε το 467 π.Χ. όταν ο ίδιος παρουσίασε την τετραλογία Επτά επί Θήβας και ήρθε τρίτος. Δεύτερος ήλθε ο ποιητής Αριστέας και πρώτος ο Αισχύλος με την τετραλογία "Οιδιπόδεια". Επί περιόδου διακυβέρνησης των Αθηνών υπό του Χάρητος αναφέρονται πολλές θεατρικές νίκες του. Από τον Παυσανία αναφέρονται ως έργο του Πολυφράσμονος και οι "Πλευρώνιαι".

Πηγές
-----

* Π. Δρανδάκη, *Μεγάλη Ελληνική Εγκυκλοπαίδεια*, Πυρσός, Αθήνα.
* Βασίλη Ρίτσου, Λεξικό Αρχαίων Ελλήνων Δραματικών Ποιητών και Μιμογράφων

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2858369
* GND: 102403961

 |

 |
Το "**Into the Void**" είναι ένα τραγούδι του βρετανικού heavy metal συγκροτήματος Black Sabbath, το οποίο κυκλοφόρησε το 1971, στο τρίτο τους στούντιο άλμπουμ τους *Master of Reality*. Το 2009, σε μία deluxe κυκλοφορία του εν λόγω δίσκου, συμπεριλήφθηκε και μία πρώιμη μορφή του κομματιού, ονόματι "Spanish Sid". Το κομμάτι είναι γραμμένο σε Ντο# ελάσονα. Πρόκειται για ένα από τα πιο δημοφιλή κομμάτια του σχήματος, με το *Rock - Das Gesamtwerk der größten Rock-Acts im Check*, να το τοποθετεί στη 13η θέση με τα καλύτερα τραγούδια τους.

Το κομμάτι έχει υποστεί πολλές διασκευές, από γνωστά συγκροτήματα του είδους, όπως οι Monster Magnet, οι Sleep και Exhorder, ενώ ξεχωρίζουν εκείνες των Soundgarden και των Kyuss, με τους τελευταίους να το κυκλοφορούν το 1996 και ως single. Η διασκευή των Soundgarden είχε στιχουργικές διαφοροποιήσεις που αφορούσαν τον Αμερικανό ιθαγενή Chief Seattle. Η εκτέλεση αυτή του κομματιού, υπήρξε υποψήφια για Grammy Καλύτερης Metal Ερμηνείας.

Ο Τζέιμς Χέτφιλντ, των Metallica, θεωρεί το κομμάτι αυτό ως ένα από τα πιο αγαπημένα του από το συγκρότημα. Ενώ ο Έντι Βαν Χέιλεν των Van Halen θεωρεί πως το riff του τραγουδιού είναι ένα από τα αγαπημένα του γενικότερα. Το hardrock punk συγκρότημα Void, πήρε το όνομά του από αυτό το τραγούδι.

Παραπομπές
----------

1. ↑  Rehe, Christoph (2013). *Rock - Das Gesamtwerk der größten Rock-Acts im Check: alle Alben, alle Songs. Ein eclipsed-Buch* (στα Γερμανικά). Sysyphus Sysyphus Verlags GmbH. ISBN 978-3868526462.
2. ↑  "Soundgarden". *Guitar for the Practicing Musician*. December 1992.
3. ↑  «35th Grammy Awards - 1993». Rockonthenet.com. Ανακτήθηκε στις 20 Φεβρουαρίου 2008.
4. ↑  Hetfield, James (March 2010). «30 on 30». *Guitar World* **31** (3).
5. ↑  Payne, Chris (November 12, 2015). «Watch Eddie Van Halen Pick His All-Time Favorite Guitar Riffs». *Billboard.com*.. Ανακτήθηκε στις May 18, 2017.
6. ↑  Finn, Craig. «The Faith and Void: the glorious Dischord of 1980s harDCore punk». *The Guardian*. Ανακτήθηκε στις 31 Οκτωβρίου 2019.

Εξωτερικοί σύνδεσμοι
--------------------

* Into the Void στο Genius.com
Ο **πολυσακχαρίτης** είναι ένα μεγάλο μόριο υδατάνθρακα, δηλαδή ένα πολλαπλό σάκχαρο με δομή σαν αλυσίδα ή διακλαδωμένη από πολλές μονάδες μονοσακχαριτών και που ενώνονται μεταξύ τους με αντιδράσεις συμπύκνωσης. Αν και οι περισσότεροι πολυσακχαρίτες έχουν ένα τερματικό μονομερές ως σάκχαρο αναγωγής, αυτό σχηματίζει ένα μικρό μόνο τμήμα του όλου μορίου, με συνέπεια, οι περισσότεροι εξ αυτών να μην ενεργούν ως ζάχαρη αναγωγής.

Οι πολυσακχαρίτες είναι αδιάλυτοι και άγλυκοι και θεωρούνται σημαντικοί είτε ως μόρια αποθήκευσης, είτε ως υλικά ενίσχυσης. Σημαντικότεροι πολυσακχαρίτες είναι το άμυλο, η ιναλίνη και το γλυκογόνο, (χαρακτηριζόμενοι ως αποθηκευτικοί), και η κυτταρίνη (στα φυτά), και η χιτίνη (στα κελύφη των καρκινωδών), (χαρακτηριζόμενοι ως υλικά ενίσχυσης).

Ειδικότερα παρά το ότι και οι τρεις κύριοι πολυσακχαρίτες: άμυλο, γλυκογόνο και κυτταρίνη δομούνται από το ίδιο μονομερές τη γλυκόζη, διαφέρουν ως προς το μέγεθος, τη μορφή τους στο χώρο, και το βιολογικό τους ρόλο. Η Κυτταρίνη για παράδειγμα σχηματίζει ευθεία αλυσίδα, το άμυλο μια σπειροειδή αλυσίδα, και το γλυκογόνο μια διακλαδωμένη αλυσίδα. 

* Η κυτταρίνη και το άμυλο απαντώνται μόνο στα φυτικά κύτταρα, το πρώτο ως δομικό υλικό και το δεύτερο ως αποταμιευτική ουσία. Αντίθετα το γλυκογόνο απαντάται στα ζωϊκά κύτταρα και στα κύτταρα των μυκήτων, ομοίως ως αποταμιευτική ουσία.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85104728
* GND: 4131871-7
* BNF: cb120497262 (data)
* NDL: 00572732
* NKC: ph124314

 |

 |
Ο **Iran Football League Organization** (περσικά: سازمان لیگ فوتبال ایران) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στo Ιράν. Τελεί υπό την εποπτεία της Ποδοσφαιρικής Ομοσπονδίας Ισλαμικής Δημοκρατίας του Ιράν.

Ιδρύθηκε στις 2 Νοεμβρίου του 2001. Αποτελεί τη διοργανώτρια αρχή των πρωταθλημάτων Προ Λιγκ Περσικού Κόλπου, Αζαντεγκάν Λιγκ, 2ης Κατηγορίας και 3ης Κατηγορίας, όπως και της Κουοσάρ Γούμεν Φούτμπολ Λιγκ, αλλά και των θεσμών του Κυπέλλου και του Σοχαντά.

Παραπομπές
----------

1. ↑  Political Football In Iran rferl.org

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Iran Football League Organization  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Με την ονομασία ***The Jerusalem Post*** είναι γνωστή αγγλόγλωσση ημερήσια εφημερίδα με έδρα την Ιερουσαλήμ του Ισραήλ, που ιδρύθηκε το 1932 στην τότε υπό Βρετανική Εντολή Παλαιστίνη από τον Γκερσόν Αγκρόν με την ονομασία *The Palestine Post*. Το 1950 άλλαξε το όνομά της στο *The Jerusalem Post*. Το 2004, η εφημερίδα αγοράσθηκε από τη «Μιρκαέι Τικσορέτ», μια ισραηλινή εταιρεία μέσων ενημερώσεως ελεγχόμενη από τον επενδυτή Ελί Αζούρ, ο οποίος το 2014 αγόρασε και την εφημερίδα *Μααρίβ*. Σήμερα η *The Jerusalem Post* εκδίδεται μόνο στην αγγλική γλώσσα, ενώ παλαιότερα τυπωνόταν και μια έκδοση στη γαλλική γλώσσα.

Η ίδια η εφημερίδα αυτοπροσδιορίζεται πολιτικώς ως «κεντρώα», αλλά γενικώς θεωρείται ότι πρόσκειται στην πολιτική δεξιά, ιδίως από τον Απρίλιο του 2016, οπότε αρχισυντάκτης της ανέλαβε ο Γιαακόβ Κατζ, πρώην στρατιωτικός συντάκτης της, που είχε παλαιότερα διατελέσει σύμβουλος του ακροδεξιού τότε πρωθυπουργού του Ισραήλ Ναφτάλι Μπένετ.. Συνηθίζει να επικρίνει την πολιτική διαφθορά και υποστηρίζει τον χωρισμό θρησκείας και κράτους στο Ισραήλ. Επίσης είναι υπέρμαχος της μεγαλύτερης επενδύσεως από το κράτος στους Εβραίους της διασποράς, όπως με εκπαιδευτικά προγράμματα για αυτούς.

Παραπομπές
----------

1. ↑  ‘Maariv’ Newspaper to Be Sold to Businessman Eli Azur Αρχειοθετήθηκε 4 March 2016 στο Wayback Machine. Στο israelnationalnews.com
2. ↑  «Jerusalem – a City with Many Names». *Friend of Zion Museum*. 23 Νοεμβρίου 2021. Ανακτήθηκε στις 15 Μαρτίου 2022.
3. ↑  «The Jerusalem Post». *Britannica.com*. Ανακτήθηκε στις 19 Ιουνίου 2022.
4. ↑  Dolsten, Josefin (13 Απριλίου 2016). «Jerusalem Post Names Ex-Naftali Bennett Aide as New Editor-in-Chief». *The Forward*. Ανακτήθηκε στις 14 Σεπτεμβρίου 2019.
5. ↑  Katz, Yaakov (23 Ιουλίου 2020). «Israel needs a government, not a circus – analysis». *The Jerusalem Post*. Ανακτήθηκε στις 15 Μαρτίου 2022.
6. ↑  «Recant, Chief Rabbi». *The Jerusalem Post*. 7 Ιανουαρίου 2020. Ανακτήθηκε στις 15 Μαρτίου 2022.
7. ↑  «Can the coronavirus help repair ties between Israel's Jews and Arabs?». *The Jerusalem Post*. 22 Απριλίου 2020. Ανακτήθηκε στις 15 Μαρτίου 2022.

Εξωτερικοί σύνδεσμοι
--------------------

* Επίσημος ιστότοπος
* Ιστότοπος της γαλλικής εκδόσεως

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 184688249
* LCCN: n82128813
* GND: 4353146-5
* SUDOC: 180369504
* BNF: cb13570266c (data)
* BIBSYS: 12029895

 |

 |
Το **Depressive Suicidal Black Metal** (ή συχνότερα D.S.B.M, δηλ. Καταθλιπτικό αυτοκτονικό black metal) είναι είδος black metal μουσικής. Πολλές φορές χρησιμοποιούνται οι όροι Depressive Black Metal ή Suicidal Black Metal ή Suicidal Depressive Black Metal. Πέρα από τον όρο που συναντάται, το νόημα δεν αλλάζει. Η μουσική δεν παρουσιάζει διαφορές, παραμένει καταθλιπτική και αυτοκτονική.

Μέλη
----

Συνήθως, τα D.S.B.M συγκροτήματα είναι one-man band, δηλαδή αποτελούνται από ένα άτομο/μέλος το οποίο παίζει όλα τα μουσικά όργανα.

Στοιχεία
--------

Η μουσική συνήθως έχει αργό επαναλαμβανόμενο ρυθμό και καταθλιπτική ατμόσφαιρα αν και αυτό δεν ισχύει πάντα μιας και πολλά συγκροτήματα χρησιμοποιούν πολλές εναλλαγές ρυθμού, συναισθημάτων και φωνητικών τα οποία πάλι δημιουργούν ένα σκοτεινό συναίσθημα θλίψης,απομόνωσης και αγανάκτησης. Τα φωνητικά διαφέρουν από συγκρότημα σε συγκρότημα, αν και συνήθως είναι τσιριχτά και σπαρακτικά κάτι που ταιριάζει απόλυτα με την καταθλιπτική ατμόσφαιρα που δημιουργεί η μουσική. Υπάρχει χρήση ηλεκτρικής κιθάρας με έντονη παραμόρφωση, μπάσου και τυμπάνων. Επίσης υπάρχει συχνή χρήση ακουστικής κιθάρας και πλήκτρων.

Η μουσική των D.S.B.M συγκροτημάτων μερικές φορές δεν διαφέρει πολύ από αυτή των black metal συγκροτημάτων αλλά αυτό δεν σημαίνει πως κάποιο συγκρότημα παύει να είναι D.S.B.M αν το μουσικό του ύφος είναι παρόμοιο με αυτό του παραδοσιακού black metal. Μερικές γνωστές μπάντες του είδους αποτελούν οι Silencer, Shining, Psychonaut 4, Nocturnal Depression και lifelover.

Θεματολογία
-----------

Η θεματολογία των D.S.B.M συγκροτημάτων συνήθως κινείται γύρω από αρνητικά συναισθήματα και καταστάσεις όπως η κατάθλιψη, η απομόνωση, οι αυτοκτονικές τάσεις, η αυτοκαταστροφή και άλλα. Υπάρχουν αρκετές ομοιότητες στην θεματολογία μεταξύ D.S.B.M και black metal αλλά και διαφορές. Για παράδειγμα, τα D.S.B.M συγκροτήματα δεν δίνουν τόσο μεγάλη έμφαση σε θέματα όπως ο πόλεμος, η ιστορία, ο αντιχριστιανισμός, ο σατανισμός και άλλα.

|  |  |  |  |  |
| --- | --- | --- | --- | --- |
| 

| π • σ • ε
Heavy metal |
| --- |
|  |
| Είδη | 
* Alternative metal
* Black metal
* Christian metal
* Crossover thrash
* Death metal
* Depressive Suicidal Black metal
* Djent
* Doom metal
* Extreme Metal
* Folk metal
* Glam Metal
* Gothic metal
* Grindcore
* Groove metal
* Industrial metal
* National Socialist black metal
* New Wave of British Heavy Metal
* New Wave of American Heavy Metal
* Mathcore
* Metalcore
* Nu metal
* Power metal
* Progressive metal
* Stoner Metal
* Speed metal
* Swedish death metal
* Symphonic metal
* Thrash metal
* Traditional heavy metal
* Viking metal
 |

 |
Ο δίσκος **Legion** είναι ο δεύτερος δίσκος της death metal μπάντας Deicide. Κυκλοφόρησε από την Roadrunner Records στις 9 Ιουνίου του 1992.

Υπόβαθρο
--------

Ο δίσκος Legion είναι μία από τις πιο φιλόδοξες κυκλοφορίες των Deicide, ο οποίος συμπεριλαμβάνει πιο τεχνικά riffs και δομή. Τα μέλη της μπάντας θεωρούν αυτόν τον δίσκο τον πιο δύσκολο και τον πιο χαοτικό.

Κριτική
-------

Ένας κριτικός για την The Metal Storm είπε ότι "γενικά είναι καλό άλμπουμ, μερικά τραγούδια εκτελούνται καλά και με περίπλοκη μουσική συγγραφή, αλλά υπάρχουν άλλα που είναι μόνο πολύ απλά και επαναλαμβανόμενα".

Τραγούδια
---------

1. Satan Spawn, the Caco-Daemon - 4:26
2. Dead but Dreaming - 3:13
3. Repent to Die - 3:59
4. Trifixion - 2:57
5. Behead the Prophet (No Lord Shall Live) - 3:44
6. Holy Deception - 3:19
7. In Hell I Burn - 4:36
8. Revocate the Agitator - 2:47

Παραπομπές
----------

1. ↑  Deicide - Legion Review - Metal Storm
Πουλσατίλλη του Χάλλερ (*Pulsatilla halleri* subsp. *rhodopaea*), Όρος Φαλακρό, Δράμα
Η **Πουλσατίλλη του Χάλλερ** (*Pulsatilla halleri* subsp. *rhodopaea*) ανήκει στην οικογένεια των βατραχιοειδών (RANUNCULACEAE) και αποτελεί ενδημικό είδος της Κεντρικής Βαλκανικής, από τη Βόρεια Αλβανία μέχρι την Ανατολική-Κεντρική Βουλγαρία. Στην Ελλάδα, κατανέμεται σε βραχώδεις ασβεστολιθικές πλαγιές και κορυφογραμμές μεταξύ 600-1400 μ στο Βόρειο Κεντρικό και Βόρειο Ανατολικό τμήμα της χώρας. Ανθίζει νωρίς την άνοιξη από τα μέσα Μαρτίου μέχρι το Μάιο.

Παραπομπές
----------

Πηγές
-----

* Lafranchis T. & Sfikas G. 2001, Flowers of Greece (Vol. I)
* Strid A. & Tan K. 2002, Flora Hellenica (Τομ. 2).

Εξωτερικοί σύνδεσμοι
--------------------

* Πληροφορίες στο greekflora.gr
Το **Into the Mirror Black** είναι το δεύτερο άλμπουμ του αμερικάνικου heavy metal συγκροτήματος Sanctuary, το οποίο κυκλοφόρησε τον Φεβρουάριο του 1990 μέσω της δισκογραφικής εταιρείας "Epic Records". Στην Ευρώπη, η κυκλοφορία του δίσκου έγινε μερικούς μήνες νωρίτερα.

Η ηχογράφηση του έγινε στα "Sound City Studios" της Καλιφόρνια και η μίξη του στο "Cornerstone Recorders" του Τσατσγουόρθ. Η παραγωγή έγινε από τον Χάουαρντ Μπένσον, γνωστό για τη μετέπειτα συνεργασία του με τους Motörhead.

Το 2010, το άλμπουμ επανεκδόθηκε σε μορφή διπλού CD μαζί με τον πρώτο δίσκο του συγκροτήματος, "*Refuge Denied*", από την "Ironbird Records".

Για το κομμάτι "*Future Tense*" γυρίστηκε βίντεο κλιπ το οποίο προβλήθηκε αρκετά στην εκπομπή "Headbangers Ball" του τηλεοπτικού δικτύου "MTV".

Τραγούδια
---------

1. **Future Tense** *(Rutledge, Blosl, Dane, Sheppard)* - 5:08  

2. **Taste Revenge** *(Rutledge, Dane)* - 5:00  

3. **Long Since Dark** *(Rutledge, Dane)* - 5:04  

4. **Epitaph** *(Rutledge, Dane)* - 6:02  

5. **Eden Lies Obscured** *(Rutledge, Dane)* - 5:21  

6. **The Mirror Black** *(Rutledge, Dane)* - 5:07  

7. **Seasons of Destruction** *(Rutledge, Dane)* - 4:51  

8. **One More Murder** *(Rutledge, Dane)* - 4:21  

9. **Communion** *(Rutledge, Blosl, Dane, Budbill)* - 5:37

Τα μέλη του συγκροτήματος
-------------------------

Το "*Into the Mirror Black*" ηχογραφήθηκε από τους εξής μουσικούς:

* Γουόρελ Ντέιν - φωνητικά
* Λένι Ράτλετζ - κιθάρα
* Σιν Μπλοσλ - κιθάρα
* Τζιμ Σέπαρντ - μπάσο
* Ντέιβ Μπάντμπιλ - τύμπανα

Παραπομπές
----------

1. ↑  Sanctuary (4) - Refuge Denied / Into The Mirror Black (CD, Album)
2. ↑  Βίντεο κλιπ του Future Tense

Πηγές
-----

* Into the Mirror Black - Sanctuary | Songs, Reviews, Credits, Awards | AllMusic
* Sanctuary - Into the Mirror Black - Encyclopaedia Metallum: The Metal Archives

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Sanctuary |
| --- |
|  |
| 
* **Γουόρελ Ντέιν**
* **Τζιμ Σέπαρντ**
* **Μπραντ Χαλ**
* **Ντέιβ Μπάντμπιλ**
* **Λένι Ράτλετζ**

* Τζεφ Λούμις
* Σιν Μπλοσλ
 |
|  |
| Ηχογραφήσεις σε στούντιο | 
* *Refuge Denied* (1987)
* *Into the Mirror Black* (1990)
* *The Year the Sun Died* (2014)
* *Inception* (2017)
 |
|  |
| Ζωντανές ηχογραφήσεις | 
*Into the Mirror Live* (1991) |

 |
Ο βασιλιάς Aλί Μοράντ Χαν Ζαντ (κέντρο), στην αυλή του δίπλα σε μία ανώνυμη πριγκίπισσα (αριστερά) και τον γιο του πρίγκιπα **Σαγιέντ Μοράντ Χαν** (δεξιά).
Ο **Σαγιέντ Μοράντ Χαν**, ήταν *σάχης* τού Ιράν, που βασίλευσε από τις 23 Ιανουαρίου 1789 έως τις 10 Μαΐου 1789. Ήταν ο όγδοος βασιλιάς της δυναστείας των Ζαντ. Η σύντομη βασιλεία του είναι ενδεικτική τού αδίστακτου και βάναυσου αγώνα για την εξουσία, που κυριάρχησε μεταξύ των μελών της οικογένειας Zαντ μετά το τέλος τού Kαρίμ Χαν Ζαντ το 1779.

Βιογραφία
---------

Ήταν μέλος της αυλής τού προκατόχου του, Τζαφάρ Χαν, στην πρωτεύουσα Zαντ τού Σιράζ. Ήταν προφανώς η συμπεριφορά τού Τζαφάρ Χαν προς τον Σαγιέντ Μουράντ Χαν, που οδήγησε τον τελευταίο να σχεδιάσει την ανατροπή τού βασιλιά. Ο Σαγιέντ Μουράντ Χαν ήταν κυβερνήτης τού Σιράζ, αλλά αργότερα περιορίστηκε με την οικογένειά του και, σύμφωνα με μία αναφορά, ξυλοκοπήθηκε κατόπιν εντολής τού Τζαφάρ Χαν σε μία προσπάθεια να τον αναγκάσουν να αποκαλύψει τα πλούτη του. 

Το 1789 μία ομάδα ατόμων, με επικεφαλής τον Σαγιέντ Μοράντ Χαν συνωμότησαν για να δηλητηριάσουν τον Τζαφάρ Χαν. Μία σκλάβα χρησιμοποιήθηκε για να πραγματοποιήσει τις επιθυμίες τους. Ο Σαγιέντ Μοράντ Χαν και οι οπαδοί του νίκησαν τον εξασθενημένο σάχη, σκοτώνοντάς τον και πετώντας το κεφάλι του από την ακρόπολη.

Μετά τη δολοφονία τού Τζαφάρ Χαν, ο Σαγιέντ Μοράντ έγινε σάχης τού Ιράν. Ο γιος τού Τζαφάρ Χαν, ο Λοτφ Αλί Χαν, βάδισε στη συνέχεια στο Σιράζ, όπου ήταν δημοφιλής μεταξύ τού λαού. Ο Σαγιέντ Μοράντ Χαν άντεξε για λίγο στην ακρόπολη της πόλης, αλλά αφού βασίλευσε για λιγότερο από 4 μήνες, αναγκάστηκε να παραδοθεί και εκτελέστηκε. Ο Λοτφ Αλί Χαν τον είχε διαδεχθεί στις 10 Μαΐου 1789.

Βιβλιογραφικές αναφορές
-----------------------

1. ↑  Malcolm, John, *The History of Persia, Vol. II, Part 1*,1829 footnote, p. 106.

Πηγές
-----

* Perry, John R. *Karim Khan Zand A History of Iran 1747-1779* ,(ISBN 0-226-66098-2), Παν. of Chicago Press, 1979, σελ. 299
* Waring, Edward Scott, "A Tour to Sheeraz by the Route of Kazroon and Feerozabad",(ISBN 1-4021-4338-9), Elibron Classics, 2005.

Εξωτερικοί σύνδεσμοι
--------------------

* Κυβερνήτες του Ιράν
Αυτό το λήμμα αφορά ένα σύλλογο καλαθοσφαίρισης.  Για άλλες χρήσεις του όρου, δείτε: Αρχέλαος.  

Ο **Σύνδεσμος Φιλάθλων Κατερίνης Πιερικός Αρχέλαος** είναι ελληνικό αθλητικό σωματείο που δραστηριοποιείται στην πόλη της Κατερίνης, στην Πιερία, όπου και βρίσκεται η έδρα του, το Κλειστό Γυμναστήριο Σιδηροδρομικού Σταθμού Κατερίνης. Επίσημο έτος ίδρυσής του είναι το 2008 και αγωνίζεται με χρώματα το μαύρο και το λευκό. Δραστηριοποιείται αποκλειστικά στο άθλημα της καλαθοσφαίρισης διαθέτοντας τμήματα για αθλήτριες και αθλητές όλων των ηλικιακών ομάδων.

Ίδρυση
------

Δείτε επίσης: Γ.Α.Σ. Αρχέλαος και Σ.Φ.Κ. Πιερικός
Ο Πιερικός Αρχέλαος ιδρύθηκε το καλοκαίρι του 2008 μετά από συνένωση δύο δυναμικών ομάδων του Νομού Πιερίας, τον Σ.Φ.Κ. Πιερικό και Γ.Α.Σ. Αρχέλαο, με νέο καταστατικό, πλήρως ανεξαρτητοποιημένο από τα δύο ιδρυτικά σωματεία. Ο Γ.Α.Σ. Αρχέλαος μόλις είχε καταταχτεί δεύτερος στο βαθμολογικό πίνακα του ομίλου του στη Γ' Εθνική Κατηγορία για την περίοδο 2007-08, ενώ ο Πιερικός Σ.Φ.Κ. μόλις είχε κατακτήσει το πρωτάθλημα Α' Κατηγορίας Ανδρών της Ε.ΚΑ.Σ.ΚΕ.Μ. κερδίζοντας την άνοδο στο επίπεδο των πανελλήνιων πρωταθλημάτων. Οι δύο σύλλογοι συγχώνευσαν τα τμήματα καλαθοσφαίρισής τους προκειμένου να ισχυροποιήσουν την παρουσία τους στις εθνικές κατηγορίες της ανδρικής καλαθοσφαίρισης. Η συμφωνία, ωστόσο, επεκτεινόταν και στα γυναικεία τμήματα, που τότε αμφότερα αγωνίζονταν στο Πρωτάθλημα Γυναικών της Ε.ΚΑ.Σ.ΚΕ.Μ.

Παραπομπές
----------

1. ↑  «Άδεια Διεξαγωγής Αθλητικής Συνάντησης μεταξύ των Ομάδων ΣΦΚ Πιερικός Αρχέλαος – Μέγας Αλέξανδρος Κολίνδρου», diavgeia.gov.gr.
2. ↑  «Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
3. ↑  «Ένωση Καλαθοσφαιρικών Σωματείων Κεντρικής Μακεδονίας», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. ↑  «Βαθμολογία Α' Κατηγορίας Γυναικών 2007-2008», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κεντρικής Μακεδονίας.

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |
Ο **Τσαρλς Μος Γουλφ** (αγγλικά: *Charles Moss Woolf*, 10 Ιουλίου 1879 - 31 Δεκεμβρίου 1942), περισσότερο γνωστός ως **Σ. Μ. Γουλφ** (*C. M. Woolf*), ήταν Βρετανός παραγωγός του κινηματογράφου. Γεννημένος στο Λονδίνο, ξεκίνησε την ενασχόλησή του με τον κινηματογράφο με το τέλος του Πρώτου Παγκοσμίου Πολέμου, ιδρύοντας το 1919, τη εταιρεία διανομής Woolf & Freedman Film Service. 

Μερικές από τις πρώτες ταινίες του Άλφρεντ Χίτσκοκ, διανεμήθηκαν από την εταιρία του (*The Mountain Eagle*, *The Lodger: A Story of the London Fog*, *Downhill* και *Easy Virtue*). Η πρώτη του εταιρεία ήταν βραχύβια και το 1935, ιδρύει την General Film Distributors, αφού πρώτα είχε παραιτηθεί από την Gaumont-British Picture Corporation. Ο Γουλφ ήταν αυτός που έφερε τον Τζ. Άρθουρ Ρανκ στην κινηματογραφική βιομηχανία.

Οι παραγωγοί Τζον και Τζέιμς Γουλφ είναι γιοι του. Απέκτησε και μία κόρη του Ρόσμαρι Γουλφ, η οποία ήταν ακαδημαϊκός της λογοτεχνίας. Μερικές εκ των ταινιών που συμμετείχε στην παραγωγή ή τη διανομή είναι το *The Vortex* (1928), το *The First Born* (1928), το *The Return of the Rat* (1929), το *No Monkey Business* (1935) και το *When Knights Were Bold* (1936).

Παραπομπές
----------

1. ↑  «Oxford Dictionary of National Biography» (Αγγλικά) Oxford University Press. Οξφόρδη. 2004. 48406.
2. ↑  (Ισπανικά) *datos.bne.es*. XX5342875. Ανακτήθηκε στις 9  Οκτωβρίου 2017.
3. ↑  *Freebase Data Dumps*. Google.
4. ↑  'Sir John Woolf, 86, Producer Of 'African Queen' and 'Oliver' ', *New York Times*, 1 July 1999 accessed 2 June 2012
5. ↑  Spevack-Hussman, Helga (1995). «Rosemary Woolf (1925–1978)». Στο: Helen Damico. *Medieval Scholarship: Literature and Philology*. Taylor & Francis. σελίδες 439–. ISBN 9780815328902. Ανακτήθηκε στις 20 Ιανουαρίου 2013.

Εξωτερικοί σύνδεσμοι
--------------------

* C. M. Woolf στην IMDb

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BNE: XX5342875

 |

 |
Η **ΣΕΚΓ–Φιλελεύθερη Συμμαχία** είναι κεντροαριστερή πολιτική συμμαχία στο Γιβραλτάρ η οποία αποτελείται από το Σοσιαλιστικό Εργατικό (GSLP) και το Φιλελεύθερο Κόμμα του Γιβραλτάρ (LPG).

Ιστορία
-------

Οι πρώτες εκλογές στις οποίες συμμετείχε η Συμμαχία ήταν οι γενικές εκλογές του 2000 τον Φεβρουάριο του 2000, στις οποίες το Σοσιαλιστικό Κόμμα και το Φιλελεύθερο Κόμμα (το τελευταίο ο άμεσος διάδοχος του Εθνικού Κόμματος του Γιβραλτάρ) κέρδισαν 7 έδρες στη Βουλή της Συνέλευσης, χάνοντας από το κεντροδεξιό κόμμα Σοσιαλδημοκράτες του Γιβραλτάρ (GSD).

Οι επόμενες γενικές εκλογές του 2003 στις 28 Νοεμβρίου 2003 ήταν μία δεύτερη ήττα για τη Συμμαχία, κερδίζοντας και πάλι 7 έδρες, όπως και στις γενικές εκλογές του 2007 στις 11 Οκτωβρίου 2007.

Οι γενικές εκλογές του 2011 στις 11 Δεκεμβρίου 2011 ήταν η πρώτη εκλογική νίκη για τη Συμμαχία, κερδίζοντας 10 έδρες στο Κοινοβούλιο του Γιβραλτάρ, σχημάτισε κυβέρνηση για πρώτη φορά, με τον αρχηγό του Σοσιαλιστικού Κόμματος, Φάμπιαν Πικάρντο να υπηρετεί ως Επικεφαλής Υπουργός.

Στις γενικές εκλογές του 2015 στις 26 Νοεμβρίου 2015, η Συμμαχία παρέμεινε ως κυβέρνηση με 68% των ψήφων και 10 έδρες, όπως και στις γενικές εκλογές του 2019 με 52% των ψήφων και 10 έδρες.

Αποτελέσματα εκλογών
--------------------

### Κοινοβούλιο του Γιβραλτάρ

| Εκλογή | Ψήφοι | % | Έδρες | +/- | Αποτέλεσμα |
| --- | --- | --- | --- | --- | --- |
| 2000 | 46.896 | 40,57 | 7 / 17 | +/- | Αντιπολίτευση |
| 2003 | 44.920 | 39,69 | 7 / 17 | +/- |
| 2007 | 70.397 | 45,49 | 7 / 17 | +/- |
| 2011 | 85.414 | 48,87 | 10 / 17 | +3 | Κυβέρνηση
συνασπισμού |
| 2015 | 100.950 | 68,44 | 10 / 17 | +/- |
| 2019 | 83.122 | 52,50 | 10 / 17 | +/- |
Με την ονομασία **έμπεδα** προσδιορίζονταν παλαιότερα μέχρι τον Δεύτερο Παγκόσμιο Πόλεμο οι συγκροτούμενες σύμφωνα με τα υφιστάμενα τότε σχέδια επιστράτευσης υπηρεσίες ή μονάδες με στόχο την αναπλήρωση αντίστοιχης οργανικής υπηρεσίας ή μονάδας που είχε απομακρυνθεί από την έδρα της. Τα σχέδια επιστράτευσης καθόριζαν τον αριθμό τους, το είδος τους και το πού θα βρίσκονταν.

Σκοποί των εμπέδων
------------------

α) η εξασφάλιση της συνέχειας της λειτουργίας μιας στρατιωτικής υπηρεσίας στο εσωτερικό της χώρας,  

β) ο ανεφοδιασμός του στρατού εκστρατείας με άνδρες και πολεμικό υλικό,  

γ) η υποδοχή των στρατιωτών που επέστρεφαν στα μετόπισθεν για οποιοδήποτε λόγο (τραυματίες και ασθενείς στο στάδιο της ανάρρωσης, αδειούχοι κ.λπ.).  

Ήταν άρα τα έμπεδα είτε διοικήσεις που υποκαθιστούσαν όσες είχαν κινητοποιηθεί και μεταβεί στο μέτωπο, κάνοντας και τη δουλειά τους, είτε μονάδες συγκέντρωσης και εκπαίδευσης του προσωπικού που βρισκόταν στα μετόπισθεν, εκείνων που αργότερα κατατάσσονταν ή εκείνων που γύριζαν από τη ζώνη επιχειρήσεων. Αντικείμενό τους ακόμη η συντήρηση του υλικού, η κάλυψη των απωλειών του στρατού εκστρατείας ή η ενίσχυσή του με νέες δυνάμεις, και η φρούρηση στρατηγικής σημασίας περιοχών των μετόπισθεν.  

Έμπεδα λειτουργούσαν όχι μόνο στα μετόπισθεν αλλά και στη ζώνη επιχειρήσεων, τα αποκαλούμενα κινητά έμπεδα, προκειμένου να καλύπτονται αμέσως οι απώλειες των μαχομένων μονάδων.  

Τα κινητά έμπεδα ακολουθούσαν τις μονάδες στις οποίες ανήκαν, και αποτελούσαν κέντρα υποδοχής των ανδρών που στέλνονταν από τα μετόπισθεν, στα οποία συνεχιζόταν η εκπαίδευσή τους πριν πάνε στο μέτωπο. Κινητά έμπεδα είχαμε για πρώτη φορά στον ελληνικό στρατό το 1917 κατά τη διάρκεια του Πρώτου Παγκοσμίου Πολέμου.

Ιστορία
-------

Η οργάνωση των εμπέδων των ελληνικών ενόπλων δυνάμεων ξεκίνησε αρχικά με εισήγηση το 1907 του τότε διαδόχου Κωνσταντίνου κατά τα πρότυπα του αυτοκρατορικού γερμανικού πεζικού. Τότε εκπονήθηκαν και τα πρώτα σχέδια επιστράτευσης.  

Τελικά ο όρος «έμπεδα» καταργήθηκε, έναντι του σύγχρονου όρου «κέντρο εκπαίδευσης» που διατηρούν μόνιμα όλα τα Όπλα και τα Σώματα Ασφαλείας, π.χ. Κέντρο Εκπαίδευσης Παλάσκας του ναυτικού, κέντρο εκπαίδευσης καταδρομών, κέντρο εκπαίδευσης διαβιβάσεων κ.λπ.

Πηγές
-----

* Μεγάλη Στρατιωτική και Ναυτική Εγκυκλοπαιδεία, τόμος 3, σελ. 304
Συντεταγμένες: 56°34′00″N 23°44′42″E﻿ / ﻿56.5666°N 23.7450°E﻿ / 56.5666; 23.7450

Ιστορικές περιοχές της Λετονίας, η Σεμιγαλλία με κίτρινο
Το έμβλημα της Σεμιγαλλίας
Ιστορικές περιοχές της Λετονίας, η Σεμιγαλλία με πράσινο
Η **Σεμιγαλλία** (λετονικά: Zemgale, γερμανικά: Semgallen, λιθουανικά: Žiemgala) είναι μία από τις τέσσερις ιστορικές και πολιτιστικές περιοχές της Λετονίας που αναγνωρίζονται στο Σύνταγμα της Λετονικής Δημοκρατίας. Βρίσκεται στη μέση του νοτίου τμήματος της Λετονίας.

Η Σεμιγαλλία αναγνωρίζεται μαζί με τη Σελονία ως μία περιοχή, αν και μερικές φορές η Σελονία θεωρείται χωριστή πέμπτη περιοχή. Επίσης, στο οικόσημο της Λετονίας, η Σεμιγαλλία εκπροσωπείται μαζί με την Κουρλάνδη, λόγω της ιστορικής σχέσης μεταξύ των δύο περιοχών. Η Σεμιγαλλία συνορεύει με άλλες ιστορικές περιοχές της Βαλτικής, όπως το Βίντζεμε (νότιο τμήμα της πρώην Λιβονίας) προς τα βορειοανατολικά, τη λιθουανική Σαμογιτία προς νότο, την Κουρλάνδη προς τα δυτικά και τη Λατγαλία προς τα ανατολικά, καθώς και τον κόλπο της Ρίγας προς τα βόρεια. Η γεωγραφία της Σεμιγαλλίας αποτελείται κυρίως από πεδιάδες και μερικούς λόφους. Ο Λιέλουπε είναι ο σημαντικότερος ποταμός μετά τον Νταουγκάβα. Η μεγαλύτερη πόλη είναι η Γιέλγκαβα, η πρώην πρωτεύουσα του Δουκάτου της Κουρλάνδης και της Σεμιγαλλίας.

Ιστορία
-------

Η Σεμιγαλλία θεωρείται μια από τις τέσσερις ιστορικές και πολιτιστικές περιοχές της Λετονίας. H περιοχή παίρνει το όνομά της από τον Βαλτικό λαό, γνωστό ως Σεμιγάλλιοι. Από τον 13ο αιώνα η Σελόνια έχει συμπεριληφθεί ως τμήμα της Σεμιγαλλίας και περιλαμβάνει το ανατολικό τμήμα της. Ενώ παίρνει το όνομά της από τη βαλτική φυλή των Σελόνων. Η παραδοσιακή Σελόνια περιλαμβάνει επίσης τμήμα της βορειοανατολικής Λιθουανίας. Τα Σεμιγαλλικά, η γλώσσα της Σεμιγαλλίας, μιλιόταν στην περιοχή μέχρι τον 16ο αιώνα. Το Δουκάτο της Κουρλάνδης και της Σεμιγαλλίας ήταν ένα ημιανεξάρτητο δουκάτο που υπήρξε από το 1561 έως το 1795, και περιλάμβανε τις περιοχές της Κουρλάνδης και της Σεμιγαλλίας. Αν και τυπικά υποτελές στην Πολωνική-Λιθουανική Κοινοπολιτεία, οι δούκες του λειτουργούσαν αυτόνομα. Μετά την προσάρτηση του Δουκάτου από τη Ρωσική Αυτοκρατορία, από το 1795 έως το 1918, το Δουκάτο αποτέλεσε το Κυβερνείο της Κουρλάνδης, στο οποίο συμπεριλήφθηκε και η Σεμιγαλλία. Τέλος δόθηκε μαζί με την Κουρλάνδη στην ανεξάρτητη Λετονία μετά τον Α΄ Παγκόσμιο Πόλεμο.

Εξωτερικοί σύνδεσμοι
--------------------

* Πολυμέσα σχετικά με το θέμα  Zemgale στο Wikimedia Commons
* The Semigallian cultural area[*νεκρός σύνδεσμος*] (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235663001
* GND: 4499365-1
* SUDOC: 164240861

 |

 |
Οι **εκστρατείες των Σελτζούκων στο Αιγαίο** αναφέρονται στις χερσαίες και ναυτικές ενέργειες των Σελτζούκων Τούρκων, κυρίως υπό την ηγεσία του Τζαχά της Σμύρνης εναντίον της Βυζαντινής Αυτοκρατορίας. Σφοδρός αντίπαλος, ο Τζαχάς κατασκεύασε το πρώτο τουρκικό ναυτικό και κατέλαβε μερικά νησιά του Αιγαίου, και συνέχισε με την κατάκτηση της Σμύρνης και της Αβύδου. Μετά την Α΄ Σταυροφορία ο Αλέξιος Α΄ εξαπέλυσε αντεπίθεση, και ανέκτησε τα χαμένα εδάφη. Ο Αλέξιος Α΄ μπόρεσε επίσης να καταστείλει γρήγορα την απειλή του Αμπντούλ Κασίμ, Σελτζούκου κυβερνήτη της Νίκαιας, ο οποίος προσπάθησε να δημιουργήσει έναν δικό του στόλο στην Άβυδο περίπου το 1090.

Ο Τζαχάς συνήλθε από την πρώτη του ήττα και ξαναπήρε πολλά νησιά, αλλά ηττήθηκε οριστικά στη Λέσβο από τον Κωνσταντίνο Δαλασσηνό και τον Ιωάννη Δούκα το 1092. Η πρωτεύουσά του Σμύρνη και το μεγαλύτερο μέρος της ακτογραμμής του Αιγαίου ανακτήθηκαν από τον Ιωάννη Δούκα το 1097, τερματίζοντας την άμεση πρόσβαση των Τούρκων στο Αιγαίο.

Ο γιος του Αλεξίου Α΄ Κομνηνού, ο Ιωάννης Β΄ Κομνηνός κληρονόμησε αρκετή επικράτεια στη δυτική Μικρά Ασία, αν και η πόλη-λιμάνι της Αττάλειας ήταν υπό Σελτζουκική πολιορκία. Παρ' όλα αυτά, οι ακούραστες εκστρατείες του Ιωάννη Β΄ έκαναν τους Σελτζούκους να υποχωρήσουν από τη Μ. Ασία και μέχρι το 1143 οι Σελτζούκοι είχαν χάσει κάθε έλεγχο στις παράκτιες περιοχές της Μ. Ασίας. Οι Βυζαντινοί υπό τον Μανουήλ Α΄ Κομνηνό μπόρεσαν να συγκεντρώσουν περίπου 200 πλοία. Μέχρι το τέλος της δυναστείας των Κομνηνών οι Τούρκοι δεν κατέλαβαν κάποιο λιμάνι και ήταν ο Ουμούρ του Αϊδινίου τον 14ο αι. που αποτέλεσε την πρώτη τουρκική απειλή για τη χριστιανική ναυτιλία στο Αιγαίο από τον 11ο αιώνα.

Δείτε επίσης
------------

* Βυζαντινό Ναυτικό
* Μάχη στα νησιά Οινούσσες
Το **Σεμέν** είναι ορεινό χωριό της περιοχής Ορντού (Ordu, Κοτυώρων για τους Έλληνες) του Πόντου, 6 χλμ νοτιοανατολικά του Τσάμπασι, διάσημου τόπου παραθερισμού των Κοτυωριτών. Τον Σεπτέμβριο του 1917 εξαναγκάστηκε βίαια σε εγκατάλειψη απο τους Ρωμιούς κατοίκους του. Σήμερα είναι ένας μικρός κτηνοτροφικός οικισμός που κατοικείται μόνο κατά τους θερινούς μήνες. Η πλειονότητα των απογόνων των κατοίκων, που έφτασαν στην Ελλάδα, ζουν σήμερα στην Κατερίνη και τον Αρωνά Πιερίας καθώς και στα Πλατανάκια Σερρών και τον Ακροπόταμο Θεσσαλονίκης. Ιδρύθηκε γύρω στα 1740-50 από κατοίκους του χωριού Δέσμαινα της περιοχής Κιουρτούν της Χαλδίας. Μια ομάδα 17 οικογενειών, (μεταξύ αυτών και η οικογένεια Καπαλίδη -[υπάρχει ακόμα βρύση που έχει επάνω της σκαλισμένες τις λέξεις "Οικισμός Καπαλάντων"]) αγόρασε την περιοχή του χωριού από τον Κούρδο τσιφλικά ιδιοκτήτη της μετά από έρευνα και επιλογή της τοποθεσίας. Ακολούθησε η μετεγκατάσταση και άλλων οικογενειών για να εξελιχθεί σε κεφαλοχώρι μιας ομάδας 9 χωριών που αποτέλεσαν την τοποθεσία γνωστή ως *Γιαιλά γιουζή*, που σημαίνει "τόπος παραθερισμού".

Το μέρος έγινε από τις μεγαλύτερες πηγές εμπορίας ξηρών καρπών και συγκεκριμένα φουντουκιών, κάνοντας εξαγωγές μέχρι και στην Αμερική.

Γύρω στα 1850 άρχισε να κτίζεται ο, φημισμένος στην περιοχή, ναός του Αγίου Ιωάννη του Προδρόμου, από ντόπια πέτρα, ο οποίος αποπερατώθηκε στα 1864. Τα απομεινάρια του ναού στεγάζουν σήμερα έναν χώρο προσευχής για τις θρησκευτικές ανάγκες των μουσουλμάνων κατοίκων του χωριού. Από το 1870 λειτουργούσε ελληνικό επτατάξιο σχολείο και στην ακμή του είχε γύρω στους 850 κατοίκους. Γύρω στα 1875 δημιουργήθηκε Ευαγγελική (Προτεσταντική) κοινότητα, τα μέλη της οποίας έφτασαν γύρω στα 150 ενώ διατηρούσε και δικό της ναό καθώς και σχολείο. Οι κάτοικοι του Σεμέν κατά τα τελευταία χρόνια του 19ου αιώνα και εξής μετέβαιναν για μόνιμη εγκατάσταση στις παραλιακές πόλεις της Ορντού, Φάτσας, Οινόης και αλλού, συγκροτώντας αντίστοιχους συνοικισμούς. Όσοι από αυτούς επιβίωσαν από τις τραγικές περιπέτειες των ετών 1917-1922 πέρασαν στην Ελλάδα είτε ως ανταλλάξιμοι Ορθόδοξοι είτε ως μη ανταλλάξιμοι Ευαγγελικοί.

Βιβλιογραφία - πηγές
--------------------

* *Εγκυκλοπαίδεια του Ποντιακού Ελληνισμου* 2007 Μαλλιάρης - Παιδεία, *Χρονικά Κοτυώρων* Ιωακείμ Σαλτσή - Θεσσαλονίκη 1955.
* *Ελληνικαί Ευαγγελικαί Κοινότητες του Πόντου* Ιωάννη Αγαπίδη - Θεσσαλονίκη 1948.
Η **ΣΙΔΕΝΟΡ** αποτελεί μία από τις μεγαλύτερες εταιρείες παραγωγής χάλυβα στην Ελλάδα. Ιδρύθηκε το 1962 από την οικογένεια Στασινόπουλου με την επωνυμία **Βιοχάλκο-Σάνιτας Ελληνική Βιομηχανία Σωλήνων, Ειδών Υγιεινής και Θερμάνσεως**.

Το 1979 αλλάζει την επωνυμία της σε *Σιδενόρ Βιομηχανία Κατεργασίας Σιδήρου*. Το 1992, η θυγατρική της εταιρεία, Έρλικον εισαγάγει τις μετοχές της στην κύρια αγορά του Χρηματιστηρίου Αθηνών, το 1997 απορροφάται πλήρως από τη μητρική. Το 1996, η Sovel, θυγατρική της Σιδενόρ, αποκτά τις μετοχές της *Μεταλλουργική Χάλυψ* στον Αλμυρό. Το επόμενο έτος, λαμβάνει πιστοποίηση Συστήματος Διαχείρισης Ποιότητας κατά το πρότυπο ISO 9002. Το 2001 εξαγοράζεται η Βουλγαρική εταιρεία Stomana Industry. Το 2003 λαμβάνει πιστοποίηση του συστήματος διαχείρισης ποιότητας για τις παραγωγικές μονάδες Θεσσαλονίκης και Αλμυρού κατά το πρότυπο ISO 9001:2000. Το 2004, αποκτά της πλειοψηφία των μετοχών στα Σωληνουργεία Κορίνθου. Το 2006, ξεκινά η λειτουργεία της Dojran Steel στη Βόρεια Μακεδονία, ενώ το 2007ξεκινά η λειτουργία των παραγωγικών εγκαταστάσεων της κοινοπραξίας ZAO –TMK CPW στη Ρωσία. Το 2008, η Stomana Industry εξαγοράζεται πλήρως. Το 2009 αποκτά λιμενικές εγκαταστάσεις στον Δούναβη μέσω της Port Svishtov West. Το 2013 λαμβάνει Βραβείο Τεχνολογικής Αριστείας για το προϊόν Sidefor Plus. Το 2014 κατασκευάζεται φούρνος επαγωγικής αναθέρμανσης μπιγιετών στη μονάδα παραγωγής της Sovel. Το 2015 απορροφάται η Σιδενόρ Εταιρία Συμμετοχών Α.Ε από τη Viohalko ΑΕ. To 2016 διακρίνεται με βραβείο Gold. Το 2018 πωλείται η Αειφόρος Α.Ε. στην εταιρία ΑΝΑΜΕΤ Α.Ε.

Εξωτερικοί σύνδεσμοι
--------------------

επίσημη ιστοσελίδα
Το **Πουλ-ι Χομρί** (παστού/νταρί: پل خمری) είναι πόλη στο βόρειο Αφγανιστάν. 

Είναι η πρωτεύουσα της περιφέρειας Μπαγκλάν. Σύμφωνα με την απογραφή του 1979 ο πληθυσμός της πόλης ήταν 31.101 κάτοικοι. Ο αριθμός όμως αυτός αυξήθηκε στους 113.500 σύμφωνα με υπολογισμούς του 2017. Το γεγονός αυτό κάνει το Πουλ-ι Χομρί την έβδομη μεγαλύτερη πόλη του Αφγανιστάν.

Το Πουλ-ι Χομρί βρίσκεται σε ανεπτυγμένη και εύφορη κοιλάδα. Στην πόλη βρίσκεται εργοστάσιο τσιμέντου, το οποίο κατασκευάστηκε με σοβιετική βοήθεια. Περίπου 12 χιλιόμετρα βόρεια βρίσκεται ο αρχαιολογικός χώρος Σουρχ Κοτάλ.

Στο Πουλ-ι Χομρί, από τον Οκτώβριο του 2006 μέχρι τον Μάρτιο του 2013, βρισκόταν μία Περιφερειακή Ομάδα Ανασυγκρότησης της ISAF, υπό την καθοδήγηση των Ουγγρικών Ένοπλων Δυνάμεων. Επίσης σημαντική ήταν η παρουσία και των γερμανικών δυνάμεων από το καλοκαίρι του 2010. Οι στρατιώτες επέβλεπαν την οδό από την Καμπούλ στο Μαζάρι Σαρίφ και το Κουντούζ. Στο σημείο έχουν σκοτωθεί 10 στρατιώτες. Η αποχώρηση των δυνάμεων ξεκίνησε τον Φεβρουάριο του 2013.

Παραπομπές
----------

1. ↑  www.citypopulation.de/Afghanistan.html.
2. ↑  «Afghanistan: Provinces, Major Cities & Towns - Population Statistics, Maps, Charts, Weather and Web Information». *www.citypopulation.de* (στα Αγγλικά). Ανακτήθηκε στις 16 Νοεμβρίου 2018.
3. ↑  Clammer, Paul (2007). *Afghanistan. Ediz. Inglese*. USA: Lonely Planet. σελ. 159. ISBN 9781740596428.
4. ↑  Seliger, Marco (10 Φεβρουαρίου 2013). «Rückzug aus Afghanistan: Der unvollständige Abschied» (στα γερμανικά). *FAZ.NET*. ISSN 0174-4909.. Ανακτήθηκε στις 15 Νοεμβρίου 2018.

Εξωτερικοί σύνδεσμοι
--------------------

* Περιφερειακή Ομάδα Ανασυγκρότησης (Πουλ-ι Χομρί, Μπαγκλάν)
| C Πρότυπη Βιβλιοθήκη |
| --- |
| 
* `<assert.h>`
* `<complex.h>`
* `<ctype.h>`
* `<errno.h>`
* `<fenv.h>`
* `<float.h>`
* `<inttypes.h>`
* `<iso646.h>`
* `<limits.h>`
* `<locale.h>`
* `<math.h>`
* `<setjmp.h>`
* `<signal.h>`
* `<stdarg.h>`
* `<stdbool.h>`
* `<stddef.h>`
* `<stdint.h>`
* `<stdio.h>`
* `<stdlib.h>`
* `<string.h>`
* `<tgmath.h>`
* `<time.h>`
* `<wchar.h>`
* `<wctype.h>`
 |
| π • σ • ε
 |

Αυτό το αρχείο κεφαλίδα δηλώνει σταθερές για τα μεγέθη των ακέραιων τύπων, τα οποία βασίζονται στην εκάστοτε υλοποίηση.

Σταθερές
--------

Ο συμβολισμός είναι αυτονόητος, πλην του *SHRT* που σημαίνει *short*. Το *U* μπροστά απ' τη λέξη σημαίνει *unsigned*. To *S* σημαίνει *signed*, και χρησιμοποιείται μόνο για το *signed char* επειδή όλα τα άλλα είναι *signed* από μόνα τους.

### CHAR\_BIT

Αριθμός bits σε κάθε *char*. Τουλάχιστον 8.
### CHAR\_MAX

UCHAR\_MAX ή SCHAR\_MAX.
### CHAR\_MIN

0 ή SCHAR\_MIN.
### INT\_MAX

32767 ή μεγαλύτερος.
### INT\_MIN

-32767 ή μικρότερος.
### LONG\_MAX

2147483647 ή μεγαλύτερος.
### LONG\_MIN

-2147483647 ή μικρότερος.
### SCHAR\_MAX

127 ή μεγαλύτερος.
### SCHAR\_MIN

-127 ή μικρότερος.
### SHRT\_MAX

32767 ή μεγαλύτερος.
### SHRT\_MIN

-32767 ή μικρότερος.
### UCHAR\_MAX

255 ή μεγαλύτερος.
### UINT\_MAX

65535 ή μεγαλύτερος.
### ULONG\_MAX

4294967295 ή μεγαλύτερος.
### USHRT\_MAX

65535 ή μεγαλύτερος.

Βιβλιογραφία
------------

Prentice Hall - The C Programming Language- Brian W. Kernighan, Dennis M. Ritchie, 2nd ed.